Република Србија

Аутономна Покрајина Војводина

ОПШТИНСКА УПРАВА ОПШТИНЕ ОЏАЦИ

Одељење за финансије и јавне приходе

Број: 03-401-3/1 /2021-39

Дана: 17.11.2021. године

О Џ А Ц И

На основу члана 68. став 4. Закона о локалној самоуправи („Службени гласник РС“ бр. 129/2007, 83/2014-др.закон, 101/2016-др.закон, 47/2018 и 11/2021 - др. закон ), члана 109. Статута општине Оџаци („Службени лист општине Оџаци“ број 2/2019) и члана, Одељења за финансије и јавне приходе објављује

ОБАВЕШТЕЊЕ

О

ПОЧЕТКУ РАДА НА ПРИПРЕМИ

ОДЛУКЕ О ИЗМЕНАМА ОДЛУКЕ О ЛОКАЛНИМ КОМУНАЛНИМ ТАКСАМА

Законом о финансирању локалне самоуправе ("Сл. гласник РС", бр. 62/2006, 47/2011, 93/2012, 99/2013 - усклађени дин. изн., 125/2014 - усклађени дин. изн. и 95/2015 - усклађени дин. изн. 104/2016 - усклађени дин. изн. 96/2017- усклађени дин. изн. 89/2018 - усклађени дин. изн. , 95/2018 - др. Закон, 86/2019 - усклађени дин. изн., 126/2020 - усклађени дин. изн. 99/2021 - усклађени дин. изн. и 111/2021 - др. закон) је прописано да јединица локалне самоуправе може уводити локалне комуналне таксе за коришћење права, предмета и услуга, као један од изворних прихода остварених на њеној територији. Актом скупштине јединице локалне самоуправе, којим се уводи локална комунална такса, утврђују се обвезници, висина, олакшице, рокови и начин плаћања локалне комуналне таксе, као и надлежни орган који утврђује обавезу плаћања накнаде.

Одељење за финансије и јавне приходе ће у складу са законом и Статутом оппштине Оџаци упутити Јавни позив и спровести јавну расправу где ће заинтересовани грађани и правна лица моћи доставити своје писане примедбе, сугестије и предлоге на нацрт Одлуке.

Након завршетка јавне расправе, Одељење за финансије и јавне приходе ће сачинити писмени извештај о спроведеној јавној расправи.

Сва заинтересована правна и физичка лица могу поднети примедбе и сугестије на нацрт ове одлуке у писменом облику, најкасније до 03.12.2021. године, путем писарнице Општинске управе општине Оџаци, Кнез Михајлова 24. Оџаци. Примедбе и сугестије које стигну након назначеног рока, неће се разматрати.

Јавна расправа ће се одржати 06.12.2021. године у 08,30 часова, у сали Општинског већа Општине Оџаци, када сва правна и физичка лица могу образложити своје примедбе и сугестије упућене током јавног увида.

Нацрт Одлуке о изменама Одлуке о локалним комуналним таксама биће објављен на званичној интернет презентацији општине Оџаци www.odzaci.rs и на огласним таблама oпштинске управе општине Оџаци.

Одговорно лице

дипл.економ. Милица Бараћ